OzLabs/hebrew-wiki-articles huggingface dataset:
הפרעה בקצב הלב (סרט)

הפרעה בקצב הלב (ברוסית: Аритми́я) הוא סרט דרמה עטור פרסים בבימויו של בוריס חלבניקוב . הסרט השתתף בתחרות הראשית של פסטיבל "קינוטאבר " ב-2017 והוענק לו פרס הגראן פרי בקטגוריית השחקן הטוב ביותר ופרס חביב הקהל.

הסרט יצא לאקרנים ב-12 באוקטובר 2017 וזכה לשבחים רבים. העלילה סובבת סביב רופא מוכשר לרפואה דחופה שמנסה להתגבר על המשבר המשמעותי הראשון בחיים שלו.
==תקציר עלילת הסרט==
אולג הוא פרמדיק מוכשר העובד בצוות אמבולנס. אשתו קטיה היא אחות במחלקת המיון של בית החולים. הם חולקים דירה קטנה וחוג קרוב של חברים שאוהבים לבוא אליהם לשתות. קטיה לא רואה בבית את המסירות והאכפתיות שאולג משקיע בעבודה ונמאס לה מהשתיינות שלו. היא מבקשת להתגרש וכך מתחיל המשבר המשמעותי הראשון בחייו של אולג.
==פרסים==
הסרט זכה ברחבי העולם ב-22 פרסים והיה מועמד ל-15 פרסים נוספים. בין החשובים שבהם:
* 2017 — קינוטאבר:
** פרס הגראן פרי
** פרס השחקן הטוב ביותר (אלכסנדר יאצנקו)
** פרס חביב הקהל
* 2017 — פסטיבל קרלובי וארי:
** פרס השחקן הטוב ביותר (אלכסנדר יאצנקו)
* 2017 — פסטיבל אורל:
** פרס גראן פרי
** פרס השחקן הטוב ביותר (אלכסנדר יאצנקו)
** פרס השחקנית הטובה ביותר (אירינה גורבאצ'ובה)
* 2017 — פסטיבל שיקגו — פרס, השחקן הטוב ביותר (אלכסנדר יאצנקו)
* 2017 — פסטיבל אונפלור:
** גראן פרי
** השחקן הטוב ביותר
** פרס הקהל
* 2017 — פרס הפיל הלבן של גילדת המבקרים של רוסיה:
** הסרט הטוב ביותר
** עבודת הבימוי הטובה ביותר (בוריס חלבניקוב)
** התסריט הטוב ביותר (נטליה משצ'אנינובה ובוריס חלבניקוב)
** השחקן הטוב ביותר (אלכסנדר יאצנקו)
** השחקנית הטובה ביותר (אירינה גורבאצ'ובה)
* 2018 - פרס נשר הזהב
** השחקנית הטובה ביותר (אירינה גורבאצ'ובה)
* 2018 - פרס ניקה
** הסרט הטוב ביותר
** עבודת הבימוי הטובה ביותר (בוריס חלבניקוב)
** התסריט הטוב ביותר (נטליה משצ'אנינובה ובוריס חלבניקוב)
** השחקן הטוב ביותר (אלכסנדר יאצנקו)
** השחקנית הטובה ביותר (אירינה גורבאצ'ובה)

==קישורים חיצוניים==

===ביקורות===
*[https://www.haaretz.co.il/gallery/cinema/.premium-REVIEW-1.5726166 "הפרעה בקצב הלב": הצצה קולנועית אל השוליים של רוסיה]
* [https://www.ynet.co.il/articles/0,7340,L-5070929,00.html ביקורת סרט: "הפרעה בקצב הלב" - רגיש וביקורתי]
* [https://eithanwe.wordpress.com/2018/01/12/הפרעה-בקצב-הלב-הביקורת/amp/ הפרעה בקצב הלב: הביקורת]
* 
* יצחק רובין, [https://www.davar1.co.il/109267/ ביקורת קולנוע: העלייה הרוסית — הפרעה בקצב הלב: חמלה, אנושיות ומחאה בלתי מתפשרת], דבר העובדים בארץ ישראל

==הערות שוליים==

קטגוריה:סרטי דרמה רוסיים
קטגוריה:סרטי 2017
שמוביט

שימוביט (זימוביט) – דוכס פולין (חי במאה ה-9). ידוע עליו רק מספר דברי הימים של גאלוס האנונימי, ולפיו עלה לשלטון לאחר הדחתו של פופייל, לתפקידו נבחר על ידי העם, ובנו ויורשו היה לסטק. על פי גאלוס, נחשב שימוביט לשליט הראשון משושלת פיאסט.

במאה העשרים היו ספקות רבות לגבי קיומו ויותר התייחסו אליו כאגדת עם פולנית ותו לא. בעיקר הסתמכו על כך שהחיבור דבר הימים של גאלוס אינו אמין כלל.

המדענים המאמינים באותנטיות של טופס זה, טוענים כי סיפורו של שימוביט באופן תאורטי אמור להתרחש בתקופה שבין 845 ל-900, אם כי זו השערה בלבד, רווחת הסברה כי סיפורו אירע במחצית השנייה של המאה התשיעית לספירה. 

על פי המידע הכלול בספר דברי הימים של גאלוס, הוטבל שימוביט לנצרות בגיל שבע על ידי שני נוצרים. לטענת היסטוריונים, היו זרים אלה קירילוס ומתודיוס.

== הספקות אודות קיומו ==
יש ויכוח עשיר בין ההיסטוריונים על קיומו וגם מי היו שני יורשיו.

=== דעותיהם של הסבורים בקיומו ===
היסטוריונים פולנים רבים (כגון, הנרי לובמיאנסקי, גרדארד לאדובא, קזימיז יסינקי) תומכים בקיומו וסוברים שהוא אינו דמות אגדית.

=== הסתכלות חדשה על קיומו לנוכח ממצאים ארכאולוגיים חדשים ===
ממצאים ארכאולוגיים חדשים מראים כי בתקופה שבה היה אמור לחיות שמוביט ולפי המסופר הייתה מאופיינת בבניה, לא נמצא דבר אשר קושר לפיתוח מעין זה, כך שגם אם חי ופעל בתקופה זו אין הסיפורים נכונים, ובעיקר הטענה שממלכתו שגשגה בתקופתו.

== ראו גם ==
*היסטוריה של פולין
*שליטי פולין

== קישורים חיצוניים ==

קטגוריה:פולין: היסטוריה
קטגוריה:ילידי 835
קטגוריה:נפטרים ב-892
יחסי לוקסמבורג–סין

יחסי לוקסמבורג–סין הם היחסים הבילטרליים בין הדוכסות הגדולה של לוקסמבורג לבין הרפובליקה העממית של סין.

היחסים הדיפלומטים בין שתי המדינות כוננו באופן רשמי ב-16 בנובמבר 1972.

==היסטוריה==
היחסים בין שתי המדינות כוננו באופו רשמי ב-16 בנובמבר 1972. בשנות השמונים של המאה ה-20, החלו ביקורים הדדיים בין שתי המדינות.

ב-1989 החליטה לוקסמבורג להטיל סנקציות על סין בעקבות החלטת האיחוד האירופי, דבר אשר גרם לפגיעה ביחסים בין שתי המדינות. בשנת 1991 החלו היחסים בין לוקסמבורג לסין להשתפר בהדרגה.

==יחסי מסחר==
בשנת 2002, הסחר בין שתי המדינות עמד על כ-101 מיליון דולר.

לוקסמבורג מייצאת חומרי פלדה, מוצרים מכניים ומוצרי חשמל לסין. מאידך, סין מייצאת ללוקסמבורג טקסטיל, בגדים, מוצרי פלסטיק וצעצועים.

יחסי הסחר בין לוקסמבורג לסין מתמקדים גם בצמצום חסמי הסחר על השקעות בין שתי המדינות.

==יחסים דיפלומטים==
לוקסמבורג מחזיקה בשגרירות בבייג'ינג וקונסוליה בשאנגחאי וסין מחזיקה בשגרירות בלוקסמבורג העיר.

==קישורים חיצוניים==

==הערות שוליים==
אלמאז

{| align="left"
|

|-
|

|-
|

|}

אַלְמָאז (מערבית: اَلْمَاعَزْ (תעתיק: אלמאעז) - התיש) או ε בעגלון הוא כוכב בולט בקבוצת הכוכבים עגלון עם בהירות נראית מדרגה 2.99. שמו מתקשר לכוכב קאפלה - העז ולשני הכוכבים הסמוכים אליו, ζ בעגלון ו-η בעגלון, שמכונים הגדיים.

==תכונות==
אלמאז הוא כוכב כפול ומשתנה לוקה, בני הזוג מקיפים זה את זה במרחק של כ-18 יחידות אסטרונומיות במחזור של 27 שנים ו-34 ימים, וכאשר הכוכב העמום עובר על פני הבהיר, יורדת הבהירות הכוללת בכמעט דרגת בהירות אחת למשך קרוב לשנתיים. לעומת זאת, כאשר הכוכב הבהיר עובר על פני העמום לא מורגש כל שינוי בבהירות. המרחק של אלמאז ממערכת השמש אינו ידוע בוודאות ומוערך בכ-2,000 שנות אור, אך ייתכן ולמעשה המרחק גדול בהרבה ואם כך, התכונות המיוחסות לכוכבי המערכת אינן נכונות.

===אלמאז A===
אלמאז A הוא הכוכב הבהיר מבין שני בני הזוג. זהו על-ענק לבן-צהבהב מסוג ספקטרלי F0-A9 Ia, השקול לטמפרטורת פנים של כ-7,750 קלווין. בהנחה שמרחקו ממערכת השמש הוא אכן סביב 2,000 שנות אור, אז רדיוסו כ-135 רדיוסי שמש (כ-0.6 יחידה אסטרונומית), מסתו מוערכת סביב 2.5 מסות שמש, והוא מאיר בעוצמה של פי 21,000 מעוצמת ההארה של השמש. לעומת זאת קיימות הערכות שונות של המרחק, ולפיהן מרחקו גדול בהרבה ועשוי להגיע ל-5,000 שנות אור. במקרה כזה, רדיוסו הוא כ-340 רדיוסי שמש (כ-1.6 יחידות אסטרונומיות - גדול בהרבה מרדיוס המסלול של כדור הארץ סביב השמש) ועוצמת הארתו היא פי 300,000 מעוצמת ההארה של השמש. כוכב כזה חייב להיות גם מסיבי בהרבה ומסתו צריכה להיות מעל ל-10 מסות שמש.

===אלמאז B===
הכוכב העמום המסתיר את אלמאז A לא ניתן לצפייה ישירה וככל הנראה הוא עמום בהרבה. ממדידת השינויים במהירות הרדיאלית של אלמאז A, נראה שכוכב זה מסיבי יותר ומסתו צריכה להיות בין 5.5 ל-6 מסות שמש, אך במקרה זה, הוא היה אמור להתפתח מהר יותר מאלמאז A ולהיות גם כן על-ענק בהיר, בסתירה לכך שלא ניתן לראותו כלל. המסה מתאימה לכוכב הסדרה הראשית כחול מסוג ספקטרלי B4-6 V, אך כוכב כזה כלל לא יכול להסתיר את אלמאז A, שכן רדיוסו הוא פחות מ-4 רדיוסי שמש ומעבר שלו על פני אלמאז A כלל לא יהיה מורגש. מדידות בתחומים התת-אדום והעל-סגול מצביעים על קיומו של כוכב חם (סביב 15,000 קלווין) המוקף בדיסקה עבה של חומר קר עם טמפרטורה של 550 קלווין. ככל הנראה הדיסקה, שקוטרה כ-7.6 יחידות אסטרונומיות ועובייה כחצי יחידה אסטרונומית היא הגוף שמסתיר את אלמאז A וגורם לליקוי הממושך. ייתכן שבעבר היה אלמאז A הכוכב המסיבי מבין השניים, אך איבד את רוב מסתו שהצטברה כדיסקה של חומר קר סביב בן הזוג. כמו במקרה של אלמאז A, אם המרחק אל המערכת גדול יותר, גם תכונותיו של אלמאז B יהיו שונות ובפרט, מסתו חייבת להיות גדולה יותר, מאותו סדר הגודל של מסת אלמאז A, כדי להתאים לזמן ההקפה ולשינויים במהירות הרדיאלית.

==לקריאה נוספת==
* Robert E. Stencel: [https://books.google.co.il/books?id=dlwHBgAAQBAJ&pg=PA107&lpg=PA107#v=onepage&q&f=false Giants of Eclipse: The ζ Aurigae Stars and Other Binary Systems, Chapter 4 - ε Aurigae: A Two Century Long Dilemma Persists], Springer, 30 Dec 2014

==קישורים חיצוניים==

* [http://stars.astro.illinois.edu/sow/almaaz.html אלמאז] באתר של ג'ים קלר
* 
* 

==הערות שוליים==

קטגוריה:כוכבים כפולים
קטגוריה:משתנים לוקים
קטגוריה:על-ענקים מסוג A
קטגוריה:כוכבי הסדרה הראשית מסוג B
קטגוריה:קבוצת הכוכבים עגלון
יחסי מלטה–פנמה

יחסי מלטה-פנמה הם היחסים הדיפלומטיים הרשמיים שבין רפובליקת מלטה לבין הרפובליקה של פנמה.

== ייצוג ==
* מלטה אינה מיוצגת בפנמה בדרג השגרירות אלא באמצעות השגרירות שהיא מחזיקה בבוגוטה, בירת קולומביה. מלטה מיוצגת בפנמה בדרג הקונסולרי באמצעות קונסוליה שהיא מחזיקה בפנמה סיטי, בירת המדינה.
* פנמה אינה מיוצגת במלטה בדרג השגרירות אלא באמצעות השגרירות שהיא מחזיקה ברומא, בירת איטליה. פנמה מיוצגת במלטה בדרג הקונסולרי באמצעות קונסוליה שהיא מחזיקה בוולטה, בירת המדינה.

== יחסים כלכליים ==
בשנת 2016 ייצאה מלטה לפנמה סחורה בשווי 328 אלף דולר אמריקאי. הסחורה כללה בעיקר אוכל, כאשר חלק ארי ממנו היה מים בטעמים, אורז, ודגנים אחרים. חלק ארי אחר של הסחורה היה ציוד מדעי ותרופות, שמלטה ייצאה למדינה המתפתחת שבאמריקה הצפונית. החלק השלישי הגדול ביותר בסחורה היה הנפט.

באותה השנה ייצאה פנמה למלטה סחורה בשווי 17 אלף דולר אמריקאי בלבד, חלק הארי שלה היה מחשבים ואלקטרוניקה, החלק השני בגודלו היה טבק מגולגל (סיגריות). יוצאה גם חליפה אחת לנשים וחלקי פלסטיק ממוחזר.

== הערות שוליים ==
יחסי בנגלדש–לוקסמבורג

יחסי בנגלדש–לוקסמבורג הם היחסים הדו-צדדיים בין הרפובליקה העממית של בנגלדש לבין הדוכסות הגדולה של לוקסמבורג.

ב-11 בפברואר 1972, לוקסמבורג הכירה בבנגלדש לאחר הפרדת מזרח פקיסטן מפקיסטן ברצח העם הבנגלי ב-1971.

==ביקורים רשמיים==
ב-2003, ביקרה מריה תרזה, הדוכסית הגדולה של לוקסמבורג, בבנגלדש על מנת לחנוך במדינה זו פרויקט של אונסק"ו. במהלך הביקור, נפגשה הדוכסית מריה תרזה יחד עם מרשל בית המשפט של לוקסמבורג ושגריר הולנד בבנגלדש, עם נשיא בנגלדש יאג'ודין אחמד, ועם נציגי משרד החוץ של בנגלדש. היא גם נפגשה בנפרד עם שר החוץ של בנגלדש ודנה איתו בשוויון בין המינים, בחינוך ובחיסונים.

==יחסי מסחר==
בנגלדש ולוקסמבורג הביעו אינטרס משותף להרחיב את הפעילות הכלכלית הדו-צדדית בין שתי המדינות, והן נוקטות בצעדים הדרושים בעניין זה. ארגון BBCCL הוא ארגון אשר הוקם על מנת לקדם את הסחר של מוצרים מבנגלדש בלוקסמבורג.

אחד המכשולים הגדולים ביותר של ייבוא מוצרים מבנגלדש ללוקסמבורג, הוא הובלת המוצרים מבנגלדש דרך גרמניה ובלגיה אשר מעלות את עלויות המוצרים. מומחים הדגישו את החשיבות של נקודת ריכוז של המוצרים אשר מייבאת לוקסמבורג מבנגלדש.

==יחסים דיפלומטים==
בנגלדש מחזיקה בקונסוליה בלוקסמבורג העיר. מאידך, לוקסמבורג מחזיקה בקונסוליה בדאקה.

==הערות שוליים==
לינדזי מורגן

לינדזי מארי מורגן (באנגלית: Lindsey Marie Morgan; נולדה ב-27 בפברואר 1990) היא שחקנית אמריקאית, אשר מוכרת בעיקר בתפקידה בתור רייבן רייס בסדרת הטלוויזיה "המאה" ברשת The CW, ובשל תפקידה כמישל "מיקי" רמירז בסדרה "ווקר"; אתחול לסדרה באותו משם משנות ה-90. 

== ביוגרפיה ==
מורגן נולדה בשם לינדזי מארי מורגן ביוסטון, טקסס, ארצות הברית לגאס מורגן ואליס ברסייגה. אביה ממוצא אירי ואמה מקסיקנית. יש לה אח בכור, אחות למחצה וחמישה אחים חורגים.

== קריירה ==
מורגן החלה את הקריירה שלה בזמן לימודיה באוניברסיטת טקסס באוסטין, אחר כך עזבה אל לוס אנג'לס כדי לקדם את קריירת המשחק שלה. 
התפקיד המשמעותי הראשון שלה היה בסרט "ריתוק" בכיכובו של ג'וש האצ'רסון שבו שיחקה מעודדת בשם אלקסיס. 

בשנת 2011, היא שיחקה בסרט של MTV בשם "DisCONNECTED". ב-2012, היא התארחה בסדרות "איך פגשתי את אמא" ו-"הכול לטובה".

בין השנים 2012 - 2013, שיחקה מורגן את התפקיד הראשי באופרת הסבון של רשת ABC "ג'נרל הוספיטל". עבור תפקיד זה, היא הייתה מועמדת לפרס אמי בשעות היום בשנת 2013 בקטגוריית "שחקנית צעירה בדרמה".

בין השנים 2014–2020, שיחקה מורגן בתפקיד של רייבן רייס בשבע עונות של סדרת המדע בדיוני "המאה". בעונה הראשונה היא שיחקה בתפקיד משני ובעונה השנייה קודמה לתפקיד ראשי.

בשנת 2021 שיחקה כדמות הראשית, מישל "מיקי" רמירז, בשתי העונות הראשונות של הסדרה "ווקר" ברשת The CW; הסדרה מהווה חידוש לסדרה באותו משם משנות ה-90. 

== חיים אישיים ==
ב-29 בדצמבר 2020, הודיעה מורגן בחשבון האינסטגרם שלה על אירוסיה לשחקן הקנדי שון סיפוס. הם נישאו ב-21 בספטמבר 2023 באוסטין, טקסס. 

== פילמוגרפיה ==

=== קולנוע ===
{| class="wikitable"
|-
!שנה
!סרט
!תפקיד
!הערות
|-
|2011
|ריתוק
|אלכסיס ספנסר
|
|-
|2013
|Chastity Bites
|נעמי
|
|-
|2014
|ETXR
|פלורנס
|
|-
|2017
|סקייליין 2
|קפטן רוז קורלי
|
|-
|2018
|Lasso
|קיט
|
|-
|2019
|Inside Game
|סטפני
|
|-
|2020
|סקייליין 3
|קפטן רוז קורלי
|
|-
|2021
|Summer Days, Summer Nights
|דבי אספינוזה
|
|-
|TBA
|And on the Eighth Day
|
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
| rowspan="2" |2011
|סופר נינג'ה
|שונטל
|פרק: "She's Too Good for Everyone"
|-
|DisCONNECTED
|מריה
|סרט טלוויזיה של MTV
|-
| rowspan="2" |2012
|איך פגשתי את אמא
|לורן
|פרק: "The Drunk Train"
|-
|הכול לטובה
|טרייסי
|פרק: "Big White Lies"
|-
|2012–2013
|ג'נרל הוספיטל
|קריסטינה דייוויס
|66 פרקים
מועמדת פרס אמי לבידור בשעות היום לשחקנית צעירה יוצאת מן הכלל בסדרת דרמה <small>(אנ') (2013)</small>
|-
| rowspan="2" |2013
|Destroy the Alpha Gammas
|לורן
|סדרת רשת; 7 פרקים
|-
|פרנקלין ובאש
|ג'ניפר
|פרק: "Shoot to Thrill"
|-
|2014 - 2020
|המאה
|רייבן רייס
|תפקיד משני (עונה 1)
תפקיד ראשי (עונות 7-2); 97 פרקים
|-
| rowspan="3" |2016
|Casa Vita
|אריאנה
|סרט טלוויזיה של UPtv
|-
|משמרת לילה
|קריסטל
|פרק: "The Way Back"
|-
|Catch 21
|עצמה
|תוכנית טלוויזיה 
|-
|2021 - 2022
|ווקר
|מיקי רמירז
|תפקיד ראשי (עונות 2-1); 36 פרקים
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:אמריקאיות ממוצא מקסיקני
קטגוריה:אמריקאיות ממוצא אירי
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
מינדה יובאנוביץ'

מיודראג (מינדה) יובאנוביץ (בסרבית: Mиoдpaг Јовановић – Минда ; 17 בינואר 1922 – 14 בדצמבר 2009) היה כדורגלן ומאמן כדורגל יוגוסלבי, ששיחק בקבוצות סרביות ובעיקר בפרטיזן בלגרד ברוב הקריירה. לאחר מכן אימן בין היתר את הפועל פתח תקווה עמה זכה בשתי אליפויות בין השנים 1961–1963, ולאחר מכן את הפועל חיפה עמה זכה בגביע המדינה לעונת 1965/1966.

==קריירת משחק==
יובאנוביץ' נולד בבלגרד ושיחק בצעירותו בקבוצת הנוער של OFK בלגרד לאחר מכן החל את הקריירה המקצוענית דווקא בנבחרת האולימפית של ארצות הברית בשנת 1945. לאחר מכן שיחק בקבוצת הכוכב האדום בלגרד, וחזר לקבוצת האם שלו עונה לאחר מכן. ב-1947 עבר לשחק בפרטיזן בלגרד שם הפך לשחקן מפתח בקבוצתו.
בשנות השיא 1947–1950 ייצג את נבחרת יוגוסלביה באולימפיאדת לונדון ב-1948 ובמונדיאל 1950 בה סיימה הנבחרת במקום השני בבית אחרי נבחרת ברזיל.

יובאנוביץ' סיים את הקריירה בשנת 1956, אחרי 148 הופעות ושער בודד במדי פרטיזן.

==קריירת אימון==
לאחר פרישתו ב-1961 הגיע לישראל להפועל פתח תקווה והחליף את חברו היוגוסלבי איגנץ' מולנר שזכה באליפות שנה קודם לכן.
הקבוצה המשיכה ביכולתה הטובה ולקחה 2 אליפויות רצופות בעונות 1961/1962 ו1962/1963 והשלימה שיא של 5 אליפויות ברציפות בסה"כ – שיא שלא נשבר עד היום. לאחר מכן עבר להפועל חיפה שם אימן 114 משחקים (כ-4 עונות רצופות) מה שהיווה את הקדנציה הארוכה ביותר למאמן במועדון ואחד הקדנציות הארוכות ביותר בכדורגל הישראלי, עם אחוז הצלחה של 55%, כמו כן הגיע הקבוצה לגמר גביע המדינה לעונת 1963/1964, וזכתה בגביע לעונת 1965/1966.

לאחר מכן חזר לאירופה למועדון אולימפיה לובליאנה (סלובניה) שם אימן כ-2 עונות ולמועדונים אירופיים קטנים בקוסובו וסרביה, לאחר מכן חזר לארץ לקדנציה נוספת בהפועל חיפה ב-1970–1971, לאחריה פרש מעולם הכדורגל.

ב-14 בדצמבר 2009 נפטר יובאנוביץ'.

==תארים כמאמן==

;הפועל פתח תקווה
* אליפות (2):1961/1962, 1962/1963

;הפועל חיפה
גביע המדינה:
* זכייה (1): 1965/1966
** סגנות (1): 1963/1964

== קישורים חיצוניים ==

* [https://eu-football.info/_player.php?id=9870 פרופיל השחקן], באתר EU-Football Info

קטגוריה:כדורגלנים יוגוסלבים
קטגוריה:בלמי כדורגל יוגוסלבים
קטגוריה:קשרי כדורגל יוגוסלבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני פרטיזן בלגרד
קטגוריה:כדורגלני נבחרת יוגוסלביה
קטגוריה:מאמני כדורגל יוגוסלבים
קטגוריה:מאמני הפועל פתח תקווה
קטגוריה:מאמני הפועל חיפה
קטגוריה:מאמני כדורגל זרים בישראל
קטגוריה:ילידי 1922
קטגוריה:סרבים שנפטרו ב-2009
Nova Sport (בולגריה)

Nova Sport הוא ערוץ טלוויזיה בולגרי שמשדר ספורט, חלק מרשת Nova Brodcasting Group שנמצאת בבעלות Modern Times Group. הערוץ החל לשדר ב-2010 והחליף את ערוץ המוזיקה MM. הוא משדר בשידור חי אירועי ספורט כמו פוטבול, איגרוף, אתלטיקה, גולף, כדורסל, כדורעף ועוד. לערוץ דמיון רב ל-Viasat Sport, שנמצא גם הוא בשליטת Modern Times Group (או בקיצור MTG), בכמה פריטים גרפיים שונים.

הסמליל הרשמי לשעבר של ערוץ Nova Premier League HD
סמליל לשעבר של ערוץ Nova Sport
ב-30 ביולי 2013 החל הערוץ לשדר בפורמט HD.

== Nova Premier League HD ==
ב-2 באפריל 2012 השיקה MTG ערוץ HD ששידר 24/7 - Nova Premier League HD, ששידר רק את ליגת הפרמייר ליג בהפרדה גבוהה. הוא שודר דרך Viasat מלונדון. בערוץ שודרו מגזינים הקשורים לליגה, תוכניות אולפן ושידורים חיים. הערוץ נסגר ב-1 ביוני 2013 כיוון שהערוץ הראשי Nova Sport החל לשדר ב-HD מ-29 ביולי אותה שנה.

== רשימת הליגות עליהן לערוץ ולערוץ Diema Sport זכויות שידור ==
* ליגת העל הבולגרית בכדורגל
* הפרמייר ליג
* הגביע הבולגרי
* ליגת העל הצרפתית בכדורגל
* הגביע הגרמני
* אליפות אירופה בכדורגל
* פוטבול ליג צ'מפיונשיפ
* גביע הפוטבול ליג
* איגרוף
* גביע ה-FA

== קישורים חיצוניים ==
* 

קטגוריה:ערוצי טלוויזיה
קטגוריה:ערוצי טלוויזיה בולגריים
בית החולים האנגלי ביפו

החזית המזרחית
בית החולים האנגלי, המוכר גם כ"הבית הסקוטי", הוא מבנה ברחוב יפת 52 ביפו, שנוסד בשנת 1882 כבית חולים על ידי ביאטריס "בסי" מנגאן.

==היסטוריה==
בסי מנגאן, אשר נולדה באירלנד כבתו של כומר, הגיעה ליפו בשנת 1877 בשליחות מיסיונרית. בתחילת דרכה עסקה בהדרכת תפירה ורקמה בבית הספר טביתא, ובלימוד קרוא וכתוב לנשות יפו.
בעקבות הבצורת והמגפות שפקדו את יפו בשנת 1878, החלה לעסוק גם בסיוע רפואי לתושבי העיר וסביבתה. היא עזרה לרופא הראשון שהועסק בבית החולים, ד"ר קייסר גוראייב, שהגיע מהקולג' האמריקאי בביירות, השתלמה כאחות והייתה אחראית על המרפאה.

בניית בית החולים החלה בשנת 1882 על ידי "החברה הנוצרית המיסיונרית" (C.M.S). בתחילת דרכו כלל בית החולים 18 מיטות שחלקן שימש גם לאשפוז תשושי נפש. בבית החולים הועסקו רופאים ממדינות שונות ומיסיונריות שהגיעו מאנגליה.
עובדי בית החולים התגוררו במבנה ששכן מולו, בצדו המזרחי של רחוב יפת, ביחד עם עובדי בית הספר טביתא אשר בו פעל גם בית ספר פרוטסטנטי לבנים.
ביאטריס מנגאן נפטרה ב-1885 ונקברה בבית הקברות הפרוטסטנטי ביפו. לאחר מותה עבר ניהול בית החולים לידי קונסטנטין ניוטון, ובית החולים החל לקלוט חולים מכל רחבי הארץ.
מתכונת הטיפול בבית החולים כללה השמעת דרשות דתיות לפני תחילת הטיפול והחולים נאלצו להמתין זמן רב לתורם.

בתקופת מלחמת העולם הראשונה השתלט צבא האימפריה העות'מאנית על המבנה, ולאחריה הוא שב ושימש כבית חולים.
בית החולים פעל ברציפות עד לפרוץ מלחמת העצמאות. לאחר הקמת המדינה ובתחילת שנות החמישים, שימש מבנה בית החולים כבית ספר עברי לבנות.
בשנות השישים החל לשמש כבית מלון שהופעל על ידי שוכרים סקוטים ובעקבותיהם קיבל את הכינוי "הבית הסקוטי" המוכר כיום.
בית המלון, שעוצב בסגנון עתיק ומהודר, נחשב ליוקרתי וזכה להצלחה בקרב עיתונאים זרים וכן אורחים מקומיים. במשך השנים נפתחו במקום מסעדה הודית ומועדון לילה מפואר.
בשנות התשעים נרכש מבנה המלון על ידי יהודי צרפתי שפתח בתהליך שימור קפדני של המבנה ועיטוריו, אשר ניזוקו במהלך השנים. תהליך השיפוץ והשימור הדייקני נמשך כשלוש שנים.
בשנים האחרונות משמש המבנה כמתחם סגור לאירועים מיוחדים ופרטיים.

בתחילת שנת 2023 החלה חברת YBOX המחזיקה במתחם בתהליך שימור קפדני של ששת המבנים המצויים בו. לאחר השלמתו יהפוך המבנה להוסטל של רשת סלינה עם חדרי אירוח מסוגים שונים, וכן שני מבנים למגורים אשר ייבנו במתחם ובהם 14 יחידות דיור.

==המבנה==
מבט מצפון מזרח
המבנה והחצר מוקפים בחומת כורכר גבוהה המסתירה את רובם מן הרחוב. בחצר גדלים עצים עתיקים אשר ביניהם זן של תפוזים שהיה נפוץ בארץ, וממנו פותחו בשיטת ההרכבה זני התפוזים המוכרים של ימינו. בחצר חפורה באר מים אשר שימשה לאיסוף של מי הגשמים לצורכי בית החולים.

המבנה בן שתי קומות. בקומה הראשונה קיים אולם המרוצף בדוגמת לוח שחמט. בקומה השנייה של המבנה שכנו חדרי החולים בעלי חלונות גדולים במיוחד, שמהם ניתן היה לצאת למרפסת עץ מקורה המקיפה את כל המבנה.
חלונות המבנה קמורים וניתנים לסגירה באמצעות תריסי עץ. בנוסף לכך משובצים בהם חלונות עגולים בדומה לאלה המקובלים בספינות.
המבנה מרוצף ריצוף צבעוני. דלתות הפנים עשויות עץ ומגולפות בצורות שונות ובין הקומות מוביל גרם מדרגות מעוצב הכולל גופי תאורה.

==קישורים חיצוניים==
*
* 

==הערות שוליים==

קטגוריה:יפו: מבנים
קטגוריה:יפו: היסטוריה
קטגוריה:בתי חולים ביישוב
קטגוריה:התקופה העות'מאנית: מבנים
יחסי ברזיל–מוזמביק

יחסי ברזיל–מוזמביק הם היחסים הדיפלומטיים הרשמיים שבין הרפובליקה הפדרלית של ברזיל לבין רפובליקת מוזמביק. שתי המדינות חברות באיחוד המדינות דוברות הפורטוגזית.

== היסטוריה ==
=== לפני העצמאות (המאה ה-16 - 1975) ===
ברזיל ומוזמביק היו מאוחדות למשך שלוש מאות שנה תחת שלטון אחד, שלטון המעצמה הימית דאז, האימפריה הפורטוגזית. הפורטוגלים ששכנו בברזיל שיעבדו עשרות אלפי עבדים ממוזמביק במהלך תקופת העבדות הברזילאית, לפיכך עשרות אלפי ברזילאים הם ממוצא מוזמביקי. במהלך מנוסת משפחת המלוכה הפורטוגלית מפורטוגל לברזיל הייתה אחראית מוזמביק על ענייני העבדים של המדינה.

מספטמבר 1964 עד ספטמבר 1974, החזית לשחרור מוזמביק פתחה בעימות מזוין עם פורטוגל למען עצמאות מוזמביק. בדצמבר 1973 הצביעה ברזיל בעד החלטה 3117 של העצרת הכללית של האו"ם לחיסול הקולוניאליזם באזור דרום אפריקה.

=== אחרי העצמאות (1975 - ) ===
ב-25 ביוני 1975 קיבלה מוזמביק עצמאות מפורטוגל. ב-7 בנובמבר באותה השנה הכירה ברזיל בעצמאותה וכוננה איתה יחסים דיפלומטיים רשמיים ומלאים. במרץ 1976 נפתחה השגרירות הברזילאית במפוטו, ובינואר 1998 נפתחה השגרירות המוזמביקית בברזיליה.

ברזיל ומוזמביק חתמו על מספר הסכמים דו צדדיים משותפים, ההסכמים התמקדו בעיקר בתחומים א-פוליטיים כגון: בריאות, חברה, חינוך וביטחון. ב-2004 הסכימה ברזיל לבטל 95% מהחוב של מוזמביק אליה (280 מיליון דולר אמריקאי). בשנת 2006 חתמו שתי המדינות על הסכם בנושא שיתופי פעולה בתחום האווירונאוטיקה ועל הכרה הדדית ברישיון הנהיגה של השנייה. בשנת 2015 חתמו שתי המדינות על הסכם לעיגון ופיתוח השקעות במדינה השנייה.

== ביקורים בדרג גבוה ==
ז'ואקים שיסאנו בברזיל
=== מברזיל למוזמביק ===
* נשיא ברזיל פרננדו אנריקה קרדוזו - (2000)
* נשיא ברזיל לואיז אינסיו דה סילבה - (2003, 2010)
* נשיאת ברזיל - דילמה רוסף - (2011, 2012)

=== ממוזמביק לברזיל ===
* נשיא מוזמביק ז'ואקים שיסאנו - (2001, 2002, 2004)
* נשיא מוזמביק ארמנדו גבוזה - (2007, 2009)
* ראש ממשלת מוזמביק עלי איירס - (2012)

== ייצוג ==
* מוזמביק מיוצגת בברזיל בדרג השגרירות באמצעות שגרירות שהיא מחזיקה בברזיליה, בירת המדינה. מוזמביק מיוצגת בברזיל גם בדרג הקונסולרי באמצעות 3 קונסוליות שהיא מחזיקה בערים: ריו דה ז'ניירו, סאו פאולו, ובלו הוריזונטה,
* ברזיל מיוצגת במוזמביק בדרג השגרירות באמצעות שגרירות שהיא מחזיקה במפוטו, בירת המדינה.

== קישורים חיצוניים ==
* [http://maputo.itamaraty.gov.br/pt-br/relacoes_brasil-mocambique.xml Relações Bilaterais] (בפורטוגזית), באתר שגרירות ברזיל במפוטו
* [https://web.archive.org/web/20170727125531/http://www.itamaraty.gov.br/es/ficha-pais/6170-republica-de-mozambique Relations between Brazil and Mozambique] (בפורטוגזית וספרדית)

== הערות שוליים ==
Casey at the Bat

התור של קייסי לחבוט , היא בלדת ספורט אשר נכתבה על ידי ארנסט ת'אייר בשנת 1888. הבלדה מספרת על משחק בייסבול של קבוצה בשם "מדוויל ביי בום", ועל הכוכב שלה - קייסי. בשנת 2014 הוחלט להכניס את השיר להיכל התהילה של הבייסבול האמריקאי.
ממוזער
==תרגום השיר==
השיר תורגם לעברית פעמיים:
* הבלדה תורגמה לראשונה לעברית על ידי מנחם לס כאשר כתב לעיתון "ידיעות אחרונות" על שבירת שיא ההום ראן של בייב רות'.
* יעקב (ג'ייסון) אלבאום תרגם אותו ב-2009 ופרסם אותו [http://caseyatthebatinhebrew.blogspot.co.il/2009/06/casey-at-bat-in-hebrew-translation.html?m=1 בבלוג שלו].

==תיאור הבלדה==
הבלדה מספרת על קבוצת הבייסבול "מדוויל בום", אותה המציא מחבר השיר ארנסט ת'אייר, ועל כוכב הקבוצה "קייסי", גם הוא פרי דמיונו של ת'אייר.
לאחר שהקבוצה ממדוויל בום נקלעה לפיגור של 2 נקודות, אוהדיה חשבו שהסיכויים לניצחון קלושים מפאת חוסר היכולת של השחקנים הבאים לחבוט לפני קייסי. האוהדים חששו שאין ביכולתם של שני אלו לחבוט בכדור ולא להפסל. אבל, קרה נס ושני ה"אפסים" הצליחו לחבוט ולהתקדם בתחנות, במצב כזה כל שנותר לקייסי היה לחבוט מספיק חזק, ובכך יוכלו קייסי ושני השחקנים לפניו לרוץ את כל התחנות. אך קייסי, הנחשב לאגדה בקרב אוהדי "מדוויל בום", אכזב בחבטה הראשונה, בשנייה ובשלישית, וכך גרם להפסד הקבוצה.

==הבלדה בתרבות האמריקאית==
בשנת 1988, נכתבה הצגה על הבלדה בבימויו של דה-וולף הופר . ההצגה הועלתה בניו יורק ובשיקגו.
מאז כתיבתה ההצגה הפכה לקאלט בבתי ספר רבים בארצות הברית.

בשנת 2014, לכבוד פרישתו של באד זליג, ולציון 130 שנה לכתיבת הבלדה, הוחלט להכניס את השיר להיכל התהילה של הבייסבול האמריקאי.
ממוזער

==קישורים חיצוניים==

* [http://www.hoops.co.il/?p=32089 תרגום השיר באתר Hoops על פי מנחם לס]
* [http://caseyatthebatinhebrew.blogspot.co.il/2009/06/casey-at-bat-in-hebrew-translation.html?m=1 תרגום השיר] מאת יעקב (ג'ייסון) אלבאום

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בלדות
קטגוריה:בייסבול
קטגוריה:ארצות הברית: תרבות
ריצ'רד הרמון

ריצ'רד סקוט הרמון (באנגלית: Richard Scott Harmon; נולד ב-18 באוגוסט 1991) הוא שחקן קנדי, המוכר בעיקר בשל גילום דמותו של ג'ון מרפי בסדרת הטלוויזיה "המאה" של רשת The CW.

== ביוגרפיה ==
נולד בשנת 1991 במיסיסאוגה, אונטריו, קנדה לאב במאי ואם מפיקה. ערך את הופעת הבכורה שלו ב-2002 בסדרת הטלוויזיה "ירמיהו". אחותו, ג'סיקה הרמון, שיחקה גם היא בסדרה "המאה".

==פילמוגרפיה==
===קולנוע===
{| class="wikitable sortable"
|-
!שנה
!שם בעברית!!שם באנגלית!!תפקיד!! class="unsortable" |הערות
|-
| rowspan="2" |2005
||| School of Life ||טימי||סרט טלוויזיה
|-
|
| Painkiller Jane || סקוויק ||סרט טלוויזיה
|-
| rowspan="2" |2007
|להיות שמנה כמוני|| To Be Fat Like Me || קייל ||סרט טלוויזיה
|-
|תעלולים נבזיים
| Trick 'r Treat || ילד ערפד ||
|-
|2008
||| Left Coast || ||סרט טלוויזיה
|-
|2009
||| Wolf Canyon || מתלמד ||סרט טלוויזיה
|-
| rowspan="4" |2010
||| The Cult ||לוקאס||סרט טלוויזיה
|-
|פרסי ג'קסון וגנב הברק
| Percy Jackson and the Olympians: The Lightning Thief || ||
|-
|הרוצח שלי ואני
| Dear Mr. Gacy || קורבן ||
|-
|טריפל דוג
| Triple Dog ||סטפן||
|-
| rowspan="2" |2011
||| Time After Time ||ריקי||סרט טלוויזיה
|-
|
| Judas Kiss || דני רייס הבן ||
|-
| rowspan="5" |2012
||| Rufus ||קליי||
|-
|
| The Pregnancy Project ||אארון||סרט טלוויזיה
|-
|
| Girl in Progress ||ילד רע||
|-
|
| Grave Encounters 2 ||אלכס וורייט||
|-
|
| The Wishing Tree ||אנדרו ברין||סרט טלוויזיה
|-
| rowspan="5" |2013
||| One Foot In Hell ||קורי||סרט טלוויזיה
|-
|
| Forever 16 ||ג'ארד||סרט טלוויזיה
|-
|
| Evangeline ||קונור||
|-
|
| Scarecrows ||טיילר||סרט טלוויזיה
|-
|
| If I Had Wings ||אלכס טיילור||
|-
| rowspan="2" |2014
||| Cruel & Unusual ||וויליאם||
|-
|
| Christmas Icetastrophe ||טים||סרט טלוויזיה
|-
| rowspan="3" |2015
|הסיפור של אדליין|| The Age of Adaline ||טוני||
|-
|
|A Mother's Instinct
|סת' דורנד
|סרט טלוויזיה
|-
|
| The Hollow || ||סרט טלוויזיה
|-
| rowspan="2" |2018
||| Crypto ||ג'ייק||
|-
|אני עדיין רואה אותך
|I Still See You
|קירק ליין
|-
| 2021
|סיפור סינדרלה: להתאהב ||cinderella story: starstruck|| קייל ||
|-
| rowspan="2" |2022
|
|Margaux
|קליי
|סרט קולנוע
|-
|
|Game, Set, Love
|וויליאם קמפבל
|סרט טלוויזיה של הולמרק
|-
|2023
|
|Heaven Down Here
|דם
|סרט טלוויזיה של הולמרק
|-
|2025
|יעד סופי: קווי דם
|Final Destination: Bloodlines
|
|
|}

===טלוויזיה===
{| class="wikitable sortable"
|-
!שנה
!סדרה!!תפקיד!! class="unsortable" |הערות
|-
|2006
|Da Vinci's City Hall||אנדרו||2 פרקים
|-
| rowspan="3" |2010
| קפריקה <small>(אנ')</small>|| טאד/הרקלס ||2 פרקים
|-
|Riese: Kingdom Falling|| אב-טיפוס ||4 פרקים
|-
|Tower Prep||ריי||6 פרקים
|-
|2011
|שעה מכושפת||בובי/כיילב||2 פרקים
|-
|2011–2012
|ההריגה||ג'ספר אמס||6 פרקים
|-
|2012
|המעגל הסודי
|איאן||2 פרקים
|-
|2012–2015
| רצף הזמן|| ג'וליאן רנדול ||משני
|-
|2013–2014
|בייטס מוטל|| ריצ'רד סילמור ||4 פרקים
|-
|2013
| Rogue||לי||2 פרקים
|-
|2014–2020
|המאה|| ג'ון מרפי || משני (עונות 1–2)
ראשי (עונה 3–7)
|-
|2022
|מזויפות <small>(אנ')</small>
|טריסט
|תפקיד ראשי; 10 פרקים
|-
|2024
|כללי המשחק
|מאט ווינסלו
|פרק: "Springland"
|}

==קישורים חיצוניים==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1991
Play (שיר של ג'ניפר לופז)

Play (בעברית: לנגן) הוא סינגל שהוקלט על ידי הזמרת האמריקאית ג'ניפר לופז. השיר יצא לאור ב-27 במרץ 2001, כסינגל השני מתוך אלבום האולפן השני שלה, J.Lo. לשיר יצאה גרסת רמיקס שנכללה באלבום הרמיקסים הראשון שלה לופז, J to tha L–O! The Remixes.

השיר זכה להצלחה כאשר הגיע למקום ה-18 בארצות הברית ובנוסף הגיע לעשירייה הפותחת ב-10 מדינות שונות. בבריטניה השיר גם זכה להצלחה רבה כאשר הגיע למקום ה-3. על מנת לקדם את השיר יצא לו קליפ בבימויו של פרנסיס לורנס ובנוסף לופז הופיעה איתו במהלך שתי ההופעות שלה בפוארטו ריקו לקידום האלבום.

== רקע וכתיבה ==
הוא נכתב על ידי קורי רוני, כריסטינה מילאן, ארנתור בירגיסון ואנדרס בג והופק על ידי השניים האחרונים. השיר הוא שיר דאנס פופ בהשפעת מוזיקת פאנק כאשר הוא הושווה לשירים של הזמרת מדונה בעקבות השימוש בגיטרה חשמלית וביטים של פאנק. מבחינה לירית לופז מבקשת מהדי ג'יי לנגן את השיר האהוב עליה.

== הצלחה במצעדים ==
השיר זכה להצלחה כאשר הגיע למקום ה-18 בארצות הברית. בנוסף הוא גם זכה להצלחה רבה ברדיו האמריקאי כאשר הגיע למקום ה-7 במצעד הרדיו הרשמי וזכה להצלחה במצעדים נוספים בארצות הברית כדוגמת מצעד שירי הפופ, שם הגיע למקום השישי ולמקום השני במצעד שירי הדאנס קלאב. בקנדה השיר גם זכה להצלחה כאשר הגיע למקום ה-5.

בבריטניה השיר גם כן זכה להצלחה כאשר הגיע למקום ה-3 ונשאר במצעד במשך 12 שבועות. באוסטרליה השיר זכה להצלחה דומה לבארצות הברית כאשר הגיע למקום ה-14, שם גם הגיע למעמד זהב. בניו זילנד השיר אף זכה להצלחה גדולה יותר כאשר הגיע למקום ה-7. ההצלחה של השיר הגיע גם לאירופה שם הגיע למקום ה-6 במצעד האירופאי הכללי.

== מיקומי שיא ==
השיר זכה להצלחה רבה בעולם, ואף הגיע בשיאו אל המקום ה-18 במצעד הבילבורד הוט 100.

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!בלגיה (BEA)
|זהב
|25,000
|-
! colspan="3" |סיכום
|-
!בכל העולם
|
|2,880,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|27 במרץ 2001
|הורדה דיגיטלית
| rowspan="2" |סוני מיוזיק אנטרטיינמנט
|
|-
!גרמניה
|17 באפריל 2001
|סינגל מקסי
|
|}

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי כריסטינה מילאן
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי פרנסיס לורנס
קטגוריה:שירים על מוזיקה
קטגוריה:שירי אלקטרופופ
קטגוריה:שירי דאנס-פופ
קטגוריה:זוכי פרס בחירת הנוער: שירים
יחסי אוגנדה–אוזבקיסטן

יחסי אוגנדה–אוזבקיסטן הם היחסים הדיפלומטיים הרשמיים שבין הרפובליקה של אוגנדה לבין רפובליקת אוזבקיסטן.

== יחסים כלכליים ==
אוגנדה היא מדינה משוונית לא מפותחת שחלק לא מבוטל מהתמ"ג שלה נשען על תוצרת חקלאית וחקלאות, לעומתה אוזבקיסטן היא מדינה מרכז אסייתית שידועה בשטחי המרעה הענקיים שבה ובשטחים הלא מנוצלים הרבים שבה, לפיכך, בשנת 2015 ייצאה אוזבקיסטן לאוגנדה סחורה בשווי 459 אלף דולר אמריקאי, ורובה ככולה הייתה דשנים, רובם אשלגניים וחלקם חנקניים.

כאמור, אוגנדה היא מדינה חקלאית. בשנת 2014 הייצוא שלה לאוזבקיסטן עמד על 490 אלף דולר אמריקאי היה ברובו טבק מגולגל (סיגריות) ובחלקו מכונות שינוע והובלה. מאז שנה זו אין נתונים על הייבוא האוזבקי מאוגנדה.

== הערות שוליים ==
יחסי מיאנמר–פורטוגל

יחסי מיאנמר–פורטוגל הם היחסים הדיפלומטיים שבין הרפובליקה של איחוד מיאנמר לבין הרפובליקה הפורטוגלית.

== נציגויות דיפלומטיות ==
* מיאנמר מיוצגת בפורטוגל בדרג השגרירות באמצעות שגרירות רשמית שהיא מחזיקה בליסבון, בירת המדינה.
* פורטוגל מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון, בירת המדינה לשעבר.

== יחסים כלכליים ==
כלכלת מיאנמר נמצאת היום בשלב ביניים בין המצב הכלכלי שבו הייתה נתונה לאורך תקופת שלטון הגנרלים לבין האפשרויות שפותחת בפניה הסרת החרם הבינלאומי לאחר תחילת המעבר לדמוקרטיה. החקלאות היא הענף הכלכלי העיקרי במיאנמר, ממנו מתפרנסים כשני שלישים מהתושבים. שטחי החקלאות תופסים כשישית מאדמת המדינה. הגידול המרכזי הוא האורז שתופס כמחצית מהשטחים המעובדים במדינה ונפוץ בעיקר באזורי הדלתה העשירים במים. הדבר מתבטא גם בייצוא של מיאנמר לפורטוגל.

בשנת 2016 ייצאה מיאנמר לפורטוגל 643 אלף דולר אמריקאי של סחורה, 98 אחוזים מהסחורה היה אורז, 2 אחוזים מהסחורה (ככל הנראה ייבוא אישי) היה טקסטיל.

פורטוגל היא אחת המדינות הפחות עשירות במערב אירופה. חלק גדול יחסית מאוכלוסייתה עוסק בחקלאות, בין השאר בגידול ירקות, פירות (בעיקר גפנים ליין ולצימוקים), זיתים ואלוני שעם, וכן דיג. ענפי התעשייה העיקריים הם עיבוד תוצרת חקלאית, יצור סרדינים, צימוקים, יין ושמן זית. משנות ה-60 חלה התפתחות ניכרת גם בענפי תעשייה שאינם מבוססים על חקלאות. אוצרות הטבע של פורטוגל הם: פחם, ברזל, נחושת, טונגסטן ובדיל ששימשו יסוד להקמת תעשייה כבדה. בערים פורטו ובראירו פותחה תעשיית ברזל ופלדה. כן הוקמו בתי-זקוק לנפט ותעשייה פטרו-כימית. ענף כלכלי חשוב בפורטוגל הוא הצי הסוחר. שוב, הדברים מתבטאים בייצוא הפורטוגלי למיאנמר.

באותה השנה ייצאה פורטוגל למיאנמר סחורה בשווי 240 דולר אמריקאי, הסחורה הייתה מגוונת למדי וכללה פחם, ברזל, נייר, קרמיקה וטכנולוגיות שונות (מחשבים, טלפונים).

==קישורים חיצוניים==

== הערות שוליים ==
מארק אספר

מארק תומאס אספר (באנגלית: Mark Thomas Esper; נולד ב-26 באפריל 1964) הוא פוליטיקאי אמריקאי. כיהן כמזכיר ההגנה של ארצות הברית, כמזכיר הצבא של ארצות הברית ה-23, וכסגן נשיא ליחסי ממשל בריית'יאון.

== ביוגרפיה ==
אספר סיים את לימודיו בבית הספר התיכון בשנת 1982. הוא קיבל תואר ראשון בהנדסה באקדמיה הצבאית של ארצות הברית בשנת 1986. בנוסף היה מצטיין דקאן באקדמיה וקיבל את פרס דאגלס מקארתור למנהיגות. הוא קיבל תואר שני במינהל ציבורי מבית הספר לממשל על שם ג'ון קנדי בשנת 1995 ותואר דוקטור מאוניברסיטת ג'ורג' וושינגטון בשנת 2008. הוא נשוי ואב לשלושה.

== קריירה ==
אספר שירת כקצין בדיוויזיה המוטסת ה-101 במהלך מלחמת המפרץ, לאחר מכן שימש מפקד פלוגה רובאית ולאחר שחרורו המשיך לשרת במשמר הלאומי עד שנת 2007. הוא עוטר בלגיון ההצטיינות ובכוכב הארד.

בין השנים 1998–2002 שימש כאיש צוות מקצועי בכיר בוועדת החוץ של הסנאט ובוועדת הסנאט לעניינים ממשלתיים. הוא היה גם יועץ מדיניות לסנאטור צ'אק הייגל. בין השנים 2001–2002 היה מנהל ועדת השירותים המזוינים של הבית הלבן. בין השנים 2002–2004 שירת בממשל ג'ורג' בוש כסגן עוזר שר הביטחון למדיניות המשא ומתן, שם היה אחראי להחלטות כגון אי-הפצת נשק גרעיני, בקרת נשק, ובעיות ביטחון בינלאומיות אחרות.

אספר היה סגן נשיא באיגוד תעשיות החלל בין השנים 2006–2007. מספטמבר 2007 עד פברואר 2008 שימש כמנהל מדיניות לסנאטור פרד תומפסון במסע הבחירות שלו לנשיאות ב-2008. ביולי 2010 מונה לסגן נשיא ליחסי ממשל בריית'יאון.

ב-19 ביולי 2017 הודיע הנשיא דונלד טראמפ כי בכוונתו למנות את אספר למזכיר הצבא של ארצות הברית. ב-15 בנובמבר אושר אספר לתפקיד ברוב קולות בהצבעה בסנאט ביחס של 89–6. וב-20 בנובמבר הושבע לתפקיד.

ב-18 ביוני 2019 החליט הנשיא טראמפ למנותו למזכיר ההגנה של ארצות הברית. ב-23 ביולי נכנס לתפקידו לאחר שמינויו אושר בסנאט ברוב של 90 תומכים מול 8 מתנגדים בלבד.

ב-9 בנובמבר 2020 הודיע הנשיא טראמפ על סיום תפקידו. דומה היה כי פיטוריו היו בלתי נמנעים מאז שהתגלעו חילוקי דעות בינו לנשיא טראמפ כאשר האחרון קרא לפרוס כוחות צבאיים ברחובות וושינגטון הבירה לאור מחאות ג'ורג' פלויד. אספר התנגד בפומבי לאיומיו של טראמפ להפעיל את חוק ההתקוממות של 1807, שיאפשר לנשיא להשתמש בכוחות צבא פעילים לשם אכיפת חוק. טראמפ זעם כאשר אספר אמר לעיתונאים כי יש להפעיל את חוק ההתקוממות "רק במצבים הדחופים והנוראיים ביותר" וכשגרס כי אין ארצות הברית נמצאת במצב כזה לאחר רצח ג'ורג' פלויד.

לפי סיפרו של אספר, טראמפ הציע לחסל קצין איראני בכיר ביותר הפועל מחוץ לאיראן. רעיונות נוספים שהועלו על ידי טראמפ או מקורביו היו שליחת טילים למקסיקו כדי להשמיד את מעבדות הסמים, שליחת 250 אלף חיילים לגבול הדרומי וטבילת ראש ערוף של מנהיג טרור בדם חזיר - כאזהרה לחמושים איסלאמיסטים אחרים.

== קישורים חיצוניים ==

== הערות שוליים ==

קטגוריה:מזכירי הצבא של ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:בוגרי האקדמיה הצבאית של ארצות הברית
קטגוריה:בוגרי בית הספר לממשל באוניברסיטת הרווארד
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:מזכירי ההגנה של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:קצינים וחוגרים בצבא ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1964
תחנת הרכבת חצור הגלילית

תחנת הרכבת חצור הגלילית היא תחנת נוסעים מתוכננת של רכבת ישראל העתידה לשרת את היישובים חצור הגלילית, צפת, ראש פינה ואת הקיבוצים והמושבים באזור הגליל העליון והגולן. התחנה היא חלק מפרויקט קו הרכבת לקריית שמונה.

תחנה זו הצפויה לקום סמוך לחצור הגלילית ולשרת גם את תושבי צפת, ראש פינה ושאר תושבי "גוש צפת", וצפון רמת הגולן.

ייתכן שבעתיד המסילה לקריית שמונה תשרת גם רכבות משא, מה שיאפשר פיתוח משמעותי בשדה התעופה ראש פינה, בסמיכותו לתחנה זו.<ref></ref>

דרום–מערבית למקומה העתידי של התחנה תוקם "שכונת שער העיר", בעלת 1,500 יחידות דיור, בכניסה לחצור הגלילית<ref></ref>
<ref></ref>

סביב שטחי התחנה, מתכננת המועצה בחצור הגלילית הקמה של מתחם עסקים גדול שייתן מענה תעסוקתי ובילוי לתושבי האזור כולו.

== התוואי ==
ביולי 2016 אושרה תוכנית להארכת מסילת עכו–כרמיאל הקיימת מזרחה וצפונה עד לקריית שמונה ובניית שתי תחנות ביניים – תחנה זו ותחנת הרכבת מירון שעל פי התוכניות תשמש כתחנה משולבת רכבת-רכבל לקבר רבי שמעון בר יוחאי. תחנת הקצה בתוואי, תחנת הרכבת קריית שמונה, עתידה להיות התחנה הצפונית ביותר במדינת ישראל ולשרת את קריית שמונה והיישובים הסמוכים לה.

תוואי המסילה עליו תמצא התחנה כולל מנהרות עתידיות מתחת להר מצפה ימים, רמת פשחור ורמת רזים ובנוסף גשר מעל נחל עמוד בתוואי שבין כפר חנניה לתחנה זו. הכשרת התוואי במקטעים אלו תייקר את עלויות הפרויקט.

==שרות רכבות בתחנה (בעתיד)==
מהתחנה יצאו רכבות דרומה לתל אביב ובאר שבע דרך כרמיאל וחיפה ורכבות צפונה לקריית שמונה.

תחנת הרכבת תוקם בסמוך למסוף חצור הגלילית, כמרכז תחבורה של רכבות ואוטובוסים בגליל העליון.
==קישורים חיצוניים==
* 
* נעמה גרין, [https://www.hidabroot.org/article/211010 חדש: רכבת ישראל תגיע לקריית שמונה ולמירון], באתר הידברות, 19 ביולי 2016
* 
* [https://web.archive.org/web/20150822013032/http://www.iroads.co.il/content/מסילת-כרמיאל-קרית-שמונה מסילת כרמיאל-קריית שמונה] באתר נתיבי ישראל .

תרשים הארכת המסילה מ[[כרמיאל לקריית שמונה של חברת נתיבי ישראל]]
== הערות שוליים ==

ראש פינה – חצור
קטגוריה:חצור הגלילית
קטגוריה:ראש פינה: תחבורה
קטגוריה:צפת: תחבורה
פונקציה לוגיסטית

פונקציה לוגיסטית סיגמואידית <math>L=1,k=1,x_0=0</math>
פונקציה לוגיסטית או עקום לוגיסטי היא סיגמואיד המוגדר על ידי הפונקציה:
:<math>f(x) = \frac{L}{1 + e^{-k(x-x_0)}} </math>
כאשר
*<math>e</math> הוא בסיס הלוגריתם טבעי (ידוע גם כקבוע אוילר),
*<math>L</math> הוא הערך המרבי של העקום,
*<math>x_0</math> ערך ה-<math>x</math> של אמצע העקום, כלומר הנקודה שבה העקום מקבל את הערך <math>L/2</math>,

*<math>k</math> מגדיר את שיפוע העקום.
זוהי פונקציה ממשית <math>f : \mathbb{R} \to (0,L)</math> דיפרנציאבילית (ובפרט רציפה וגזירה) בעלת נגזרת אי-שלילית.

הפונקציה קיבלה את שמה בשנים 1844–1845 על ידי המתמטיקאי הבלגי פייר פרנסואה ורהולסט שחקר אותה בהקשר של גידול אוכלוסייה. השלב הראשוני הוא בערך אקספוננציאלי, בהמשך כאשר מגיעים לרוויה הגידול קטן עד לעצירה. לפונקציה הלוגיסטית שימושים בתחומים מגוונים בהם סטטיסטיקה, הסתברות, רשתות עצביות מלאכותיות, ביולוגיה, ביו מתמטיקה, כימיה, דמוגרפיה, כלכלה, מדעי כדור הארץ, פסיכולוגיה מתמטית, סוציולוגיה, מדע המדינה, ובלשנות.

== תכונות מתמטיות ==
הפונקציה הלוגיסטית הסטנדרטית, המתקבלת במקרה הפרטי (k = 1, x<sub>0</sub> = 0, L = 1), נקראת גם סיגמואיד<ref></ref>

: <math>\begin{align}
f(x) &= \frac{1}{1 + e^{-x}} \\
 &= \frac{e^x}{1 + e^x} \\
 &= \tfrac12 + \tfrac12 \tanh(\tfrac{x}{2}) \\
\end{align}</math>

עקב טבעה של הפונקציה המעריכית e<sup>−x</sup>, לעיתים די לחשב את הפונקציה הלוגיסטית הסטנדרטית עבור טווח קטן של מספרים ממשיים, למשל <math>[-6, +6]</math>.

לפונקציה הלוגיסטית הסטנדרטית תכונת סימטריות:

: <math>1-f(x) = f(-x).</math>

בהתאם, <math>x \mapsto f(x) - 1/2</math> היא פונקציה אי זוגית.

הפונקציה הלוגיסטית הסטנדרטית קשורה לפונקציה היפרבולית:
:<math>f(x) = \tfrac12 + \tfrac12 \tanh(\tfrac{x}{2})</math>
או
:<math>\tanh(x) = 2 \, f(2x) - 1</math>.

על בסיס:
:<math>
\tanh(x) = \frac{e^x - e^{-x}}{e^x + e^{-x}} = \frac{e^x \cdot \left(1 - e^{-2x}\right)}{e^x \cdot \left(1 + e^{-2x}\right)} = f(2x) - \frac{e^{-2x}}{1+e^{-2x}} = f(2x) - \frac{e^{-2x} + 1 - 1}{1+e^{-2x}} = 2f(2x)-1
</math>.

=== נגזרת ===
נגזרת הפונקציה הלוגיסטית הסטנדרטית:

* <math>f(x) = \frac 1 {1+e^{-x}}= \frac {e^{x}} {1+e^{x}}</math>
* <math>\frac{d}{dx}f(x) = \frac{e^{x} \cdot (1+e^{x})-e^{x} \cdot e^{x}}{(1 + e^{x})^2}</math>
* <math>\frac{d}{dx}f(x) = \frac{e^{x}}{(1 + e^{x})^2} = f(x)(1-f(x))</math>

הנגזרת של הפונקציה הלוגיסטית הסטנדרטית מקיימת:

: <math>\frac{d}{dx}f(x) = \frac{d}{dx}f(-x).</math>

=== פונקציה קדומה ===
את הפונקציה הקדומה של הפונקציה הלוגיסטית הסטנדרטית ניתן לחשב בעזרת אינטגרציה באמצעות החלפת משתנים <math>u = 1 + e^x</math>, כיוון ש <math>f(x) = \frac {e^{x}} {1+e^{x}} = \frac {u'} {u}</math>, אז (בהשמטת קבוע האינטגרציה):

:<math>\int \frac {e^{x}} {1+e^{x}}\,dx = \int \frac 1 {u}\,du = \log u = \log (1 + e^x)</math>

ברשתות עצביות מלאכותיות, פונקציה זו נקראת softplus.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משוואות דיפרנציאליות
קטגוריה:דמוגרפיה
פורד פרקליין

פורד פרקליין (באנגלית: Ford Parklane) היא מכונית בתצורת סטיישן, מתוצרת חברת פורד, ארצות הברית אשר יוצרה בשנת 1956.

סך הכול יוצרו 15,186 יחידות.

==מאפיינים==
* 3 דלתות
* בלמים - 11 "תופים"
* הרכבת "רדיו AM" - בעלות של 100 דולר
* 4 מושבי כוח - (way power seats) תוספת של 60 דולר

== תמונות ==
<gallery mode="packed" heights="100">
קובץ:1956 Ford Parklane Stationwagon.jpg | פורד פרקליין
קובץ:1956 Ford Parklane Stationwagon 2.jpg | פורד פרקליין
קובץ:Flickr - Hugo90 - Parklane.jpg | פורד פרקליין
</gallery>

==ראו גם==
* פורד
* פורד דל ריו

==קישורים חיצוניים==

* 
* 
* 
* [https://web.archive.org/web/20180116135758/http://autocollections.com/index.cfm?id=1400&action=details&tab=inventory&cartable=&sortorder=car,year&sr=39 "פורד פרקליין" - תמונות] (autocollections.com/index)

==הערות שוליים==

קטגוריה:דגמי מכוניות שהושקו ב-1956
קטגוריה:מכוניות סטיישן
פרקליין
קטגוריה:מכוניות אמריקאיות
יחסי זימבבואה – חוף השנהב

יחסי זימבבואה–חוף השנהב הם היחסים הדיפלומטיים שבין רפובליקת זימבבואה לבין רפובליקת חוף השנהב.

== אשרות ==
אזרחים זימבבואים המבקשים להגיע לחוף השנהב זקוקים לויזה אלקטרונית לתיירים (E-visa) למשך 90 ימים. ישנה גם אפשרות לאשרה של שישה חודשים של שהייה. אם האזרחים חפצים בעבודה בחוף השנהב הם זקוקים לאישור עבודה מיוחד שמנפיקה ממשלת חוף השנהב.

אזרחים חוף שנהבים המבקשים להגיע לזימבבואה זקוקים לויזה לתיירים למשך 90 ימים.

== ייצוג ==
* זימבבואה אינה מיוצגת בחוף השנהב כלל, הן בדרג השגרירות והן בדרג הקונסולרי. אין לה שגרירות מייצגת לא תושבת לחוף השנהב.
* חוף השנהב אינה מיוצגת בזימבבואה כלל, הן בדרג השגרירות והן בדרג הקונסולרי. השגרירות המייצגת שלה לזימבבואה היא זו שנמצאת בפרטוריה, הבירה האדמיניסטרטיבית של דרום אפריקה (אחת משלוש).

== יחסים כלכליים ==
=== כלכלת חוף השנהב ===
כלכלתה של חוף השנהב מבוססת על חקלאות. כ-70% מהאוכלוסייה עוסקים בחקלאות ובשירותים הנלווים למגזר זה. חוף השנהב היא מהמגדלות והמייצאות הגדולות בעולם של פולי קפה, קקאו (40% מהתוצרת העולמית), בננות ומוצרי דקל, כולל שמן דקלים.

בשל המרכיב הגבוה של החקלאות בהכנסות ממט"ח ובתוצר, קיימת רגישות רבה לתנודות במחירי הקפה והקקאו בעולם. מאמצי הממשלה לגוון את הכלכלה ולחזק מגזרים אחרים לא זכו להצלחה רבה.

חוף השנהב מייצאת בעיקר מוצרי חקלאות, קורות עץ לפני עיבוד, ואת מחצב המנגן שמצוי בה. כמו כן היא מייצאת דגים, בעיקר טונה. היא מייבאת נפט, גז טבעי, כימיקלים חקלאיים, מוצרי פלסטיק, מוצרי טלקומוניקציה ומחשוב, וכן אורז.

=== כלכלת זימבבואה ===
בעבר כונתה זימבבואה "סל התבואה של אפריקה" והייתה ידועה בשדות החיטה והכותנה הנרחבים שלה. מאז עלה רוברט מוגאבה לשלטון, הפכה זימבבואה מגן-עדן אפריקני בעל שיעור צמיחה של 4.5 אחוזים לכלכלה המתכווצת במהירות הגדולה ביותר בעולם. שלושה רבעים מאוכלוסיית המדינה חיים מתחת לקו העוני ותוחלת החיים צנחה מ-61 שנה ל-39. למדינה, המבודדת על ידי סנקציות, אין כמעט מטבע זר והמטבע, הדולר הזימבבואי, סובל מאינפלציה קיצונית בשנים האחרונות. תוכנית ההלוואות של הבנק העולמי "אינה פעילה בשל פיגורים בתשלום". תורמים מערביים הקפיאו את הסיוע הכלכלי לזימבבואה ובמדינה ישנו מחסור חמור בדלק ומשום כך התמעטה תנועת המכוניות במדינה.

מאז ההפיכה בזימבבואה מתחילה הכלכלה להשתקם.

=== סחר ===
בשנת 2015 ייצאה חוף השנהב לזימבבואה סחורה בשווי 117 אלף דולר אמריקאי כל הסחורה הייתה מוצרי יופי, עיקרה היה מוצרים קוסמטיים וחלקה השני בגודלו היה תכשירים לשיער. באותה השנה ייצאה זימבבואה לחוף השנהב אבני בניין בשווי 34.5 אלף דולר אמריקאי.

== הערות שוליים ==
בקרת גודש מפורשת

בקרת גודש מפורשת (Explicit Congestion Notification; בראשי תיבות ECN) היא הרחבה ל-Internet Protocol ול-Transmission Control Protocol ומוגדר ב־ (2001). ה-ECN מאפשר יידוע מקצה לקצה על גודש ברשת (Congestion) ללא איבוד חבילות מידע. ECN הוא יכולת אופציונלית שניתן להשתמש בה בין שני משתמשי קצה כאשר יש להם ולתשתית הרשת תמיכה בכך.

באופן מסורתי רשתות TCP/IP מיידעות על גודש ברשת באמצעות אובדן חבילות מידע. כאשר מופעל ECN בצורה מוצלחת, נתב התומך ב-ECN יכול לסמן גודש בפתיח חבילת המידע במקום לזרוק את החבילה. מקבל החבילה מידע את השולח על הגודש, שבעקבות זאת צריך להקטין את קצב שליחת המידע כאילו אבדה חבילת המידע. בעבר לא הייתה תמיכה מלאה בבקרת גודש מפורשת ברשתות, ולעיתים ציוד רשת היה מגיב בצורה שגויה לחבילות בהן היה סימון הגודש (ECN) למשל באמצעות איבוד החבילות המסומנות או שיבושן. על פי מדידות שנעשו ב-2015 בשרתים ברשת האינטרנט הכללית שעבורם הגדרת ECN מנעה חיבור רשת, פחת לפחות מ־1%.

תמיכה פסיבית בהרחבה קיימת במערכת ההפעלה אובונטו מאז גרסה 12.04, ובמערכת ההפעלה Windows Server מאז 2012. התמיכה הפסיבית באתרים הפופולריים עלתה מ-8.5% ב-2012 ליותר מ־70% במאי 2017.

ב-2010 פותח אלגוריתם Data Center TCP (DCTCP) אשר עושה שימוש ב-ECN כדי לשפר את התמודדות TCP עם גודש ברשת ברשתות של מרכזי נתונים.<ref></ref> האלגוריתם משתמש ב-ECN כדי לאמוד את מידת הגודש ברשת ולהתאים את קצב השידור בהתאם.<ref></ref>

==הערות שוליים==

קטגוריה:תקנים בתקשורת מחשבים
דנה אלעזר-הלוי

דנה אלעזר-הלוי (נולדה ב-8 בדצמבר 1970) היא סופרת, מתרגמת ועורכת ספרים.

== ביוגרפיה ==
אלעזר-הלוי נולדה וגדלה בתל אביב. אמה היא המתרגמת צילה אלעזר. הוריה שירתו במוסד למודיעין ולתפקידים מיוחדים. בילדותה ניגנה בפסנתר ושרה במקהלות, תחביב בו המשיכה גם בבגרותה.<ref></ref>

את שירותה הצבאי עשתה ביחידה 8200. ב-1995 החלה לעבוד בהוצאת "זמורה-ביתן" כעורכת פרוזה מתורגמת, ולאחר מכן מילאה תפקיד זה בהוצאת "ידיעות ספרים". בשנת 2001, עם המיזוג בין ההוצאות "זמורה-ביתן" ו"כנרת", מונתה לראש מחלקת התרגום בהוצאה המאוחדת - "כנרת זמורה-ביתן". עם הקמת של "הוצאת אחוזת בית" הצטרפה אליה בתחילת 2004 כעורכת התרגום.

בשנים 2005–2008 שימשה כעורכת מדור הספרות של "מעריב", ובשנים 2012–2015 עבדה בהוצאת "כתר" כעורכת מחלקת העיון.

בכל אותן שנים אלעזר-הלוי תרגמה ספרים רבים וכן לימדה תרגום ועריכת תרגום באוניברסיטת תל אביב ובמכללה האקדמית בית ברל. היא עוסקת בכתיבה, ובמקביל ממשיכה לתרגם וללמד עריכה באוניברסיטת תל אביב.

לאלעזר-הלוי תואר ראשון בספרות ערבית ובהיסטוריה של המזרח התיכון ותואר שני בהיסטוריה של החינוך, שניהם מאוניברסיטת תל אביב. גרה בתל אביב עם בעלה אבירם ושני ילדיה.

== ספריה ==
אלעזר-הלוי כתבה את סדרת הספרים "שליחות חשאית", סדרת מותחני ריגול לילדים ונוער בהוצאת "אחוזת בית" בשיתוף "ידיעות ספרים". במרכז הסדרה שני נערים ונערה ובהמשך נערה שנייה היוצאים למבצעים חשאיים בעולם מטעם "המוסד". במסגרת הסדרה פורסמו הספרים: "מבצע מנהטן", "מבצע ברלין" שזכה בעיטור הפנקס לספר נוער מצטיין, "מבצע קהיר" שזכה בפרס שרת התרבות על שם דבורה עומר לשנת 2017, "מבצע טורונטו", "מבצע טוקיו", "מבצע לונדון", "מבצע תל אביב".

אלעזר-הלוי כתבה את סדרת הספרים "אור נגד פז", העוסקת ביריבות בין שני בתי ספר ביישוב הדמיוני "אורפז". בסדרה זו התפרסמו הספרים "אור נגד פז 1: תחרות הספורט הגדולה", "אור נגד פז 2: המירוץ לתוכנית הטלוויזיה", ו"אור נגד פז 3: המרדף אחרי האוצר".

כמו כן, פרסמה את סדרת הספרים "אמת וצדק". הספר "אמת וצדק 1 - פרשת מור" מספר על תלמידת תיכון שמגיעה ליישוב חדש ויוצאת נגד המנהיג שלו, שמתגלה כאדם מתעמר. בספר "אמת וצדק 2 - מרוץ נגד הזמן" הגיבורה מגלה שיש לה חצי-אח וחצי-אחות שלא ידעה על קיומם.

בין הספרים שתרגמה: "ואלס עם חתולה" מאת פאם יוסטון (2001), "כל מה שנהרס, כל מה שנשרף" מאת ולס טאואר 2009), "מפתח לאבא" מאת ג'ואן ויקרשם (2011), "השביעיה הסודית יוצאת לדרך" וסדרת ספרי "החמישייה הסודית" מאת איניד בלייטון, "זייתון" מאת דייב אגרס, "הייתה כאן פעם משפחה" מאת ביל קלג (2017), "אייריס ואווה" מאת איימי בלום (2019), הבחירה: אפילו בגיהנום התקווה יכולה לפרוח מאת אדית אגר (2022).

== קישורים חיצוניים ==

* 
* [https://www.abayit-books.com/?page_id=7343 דנה אלעזר-הלוי], באתר אחוזת בית
* 
* 
* 
* 
* 

== הערות שוליים ==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:זוכות פרס דבורה עומר
קטגוריה:זוכי פרס דבורה עומר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1970
קטגוריה:ישראלים שנולדו ב-1970
בטי סגל

בטי סגל (ביידיש: בעטי סעגאַל; 1 בספטמבר 1916 – 10 באוגוסט 1985) הייתה שחקנית וזמרת יהודייה-פולנייה וישראלית, שפעלה בווילנה ובישראל.

==ביוגרפיה==
בטי בת ישראל נולדה בשנת 1916 בעיר וילנה, שבילדותה הייתה לחלק מפולין (כיום בירת ליטא). למדה משחק בסטודיו הדרמטי בווילנה בהדרכתו של איבוֹ גאל . שיחקה בווילנה בתיאטרון הבובות "מידים".

לאחר מלחמת העולם השנייה והשחרור מן המחנות, הגיעה למחנות העקורים במינכן שבאזור הכיבוש האמריקאי בגרמניה, ושם שיחקה בתיאטרון שארית הפליטה – "התיאטרון היהודי של מינכן" (ביידיש: מינכענער ייִדישער טעאַטער, ובראשי תיבות: מיט). זמן לא רב לאחר המלחמה נישאה לשחקן והבמאי ישראל סגל, מי שהיה המנהל האמנותי של התיאטרון בגטו וילנה ולאחר מכן ממייסדי תיאטרון שארית הפליטה בגרמניה. בקיץ 1949 עלו השניים לישראל בעלייה ההמונית שלאחר קום המדינה והתיישבו בתל אביב.

בארץ שיחקה בתיאטרון המטאטא, התיאטרון העירוני באר שבע, תיאטרון יידי ועוד. בשנת 1958 הצטרפה לתיאטרון אֹהל (5 שנים אחרי בעלה), ושיחקה בו עד לסגירתו בשנת 1969. השתתפה בכעשרים הצגות, בהן: "החולה המדומה", "חשמלית ושמה תשוקה", "הקמצן" ו"הכתובה".

בשנים 1961–1976 שיחקה במספר סרטים ישראליים, בהם "ניני" (1963), "הילד מעבר לרחוב" (1965) ו"טוביה ושבע בנותיו" (1968).

הייתה נשואה כ-40 שנה לישראל סגל, והתגוררה עמו ברחוב גורדון בתל אביב. במשך שנים רבות סעדה את בן-זוגה, שחלה בפרקינסון.

סגל טבעה בקיץ 1985 בחוף תל אביב, לאחר שהים היה סוער והמצילים נעדרו מעבודתם; גופתה נמשתה בבוקר מחוף גורדון. בת 68 במותה. אלמנהּ, ישראל, נפטר מספר שבועות אחריה. השניים נקברו זה לצד זה בבית העלמין הדרום.

==קישורים חיצוניים==

* 
* 

==הערות שוליים==

קטגוריה:יהודים ליטאים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני תיאטרון אהל
קטגוריה:שחקני תיאטרון יידיש
קטגוריה:שחקני תיאטרון יהודים
קטגוריה:יהודים בשואה: ליטא
קטגוריה:ניצולות השואה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:הרוגות טביעה
קטגוריה:הרוגי טביעה ישראלים
קטגוריה:אישים הקבורים בבית העלמין הדרום
קטגוריה:ישראליות שנולדו ב-1916
קטגוריה:ישראלים שנולדו ב-1916
קטגוריה:ישראליות שנפטרו ב-1985
קטגוריה:ישראלים שנפטרו ב-1985